Swissporarena

D Swissporarena (Eigeschriibwis: swissporarena) isch es Fuessballstadion i de Schwiizer Stadt Luzern im gliichnamige Kanton. Es befindet sich uf em Grundstück vom ehemalige Stadion Allmänd. S Stadion isch u. a. d Heimspilstätt vom Fuessballverein FC Luzern. S Sponsoringrächt hätt d Swisspor Holding wo z Stans aasässig isch . Gschicht Ursprünglich hend di Verantwortliche scho im Früelig 2011 in de Arena spile wele, das isch aber nöd möglich gsii wills verzögerige bim Bau gee het. S erschti Meisterschaftsspiil in de neue Swissporarena isch am 31. Juli 2011 gsii, wo de FC Luzern gegen den FC Thun (0:0) gschpilt hend. S offizielle Iiweihigsspiil vom neue Stadion isch am 3. September gsii. Do hend d Luzerndern gäg de Hamburger SV gspillt. S Spiil isch 2:2 unentschide uusgange. Bi nationale Sportveraastaltige hets für maximal 17'000 Zuschauer platz, uufteild uf 14'000 Sitzplätz und 3'000 Stehplätz. Bi internationale Uusträgige hets nur Platz für 16'000 Lüüt. D Swissporarena het als ersts Schwiizer Stadion e kombinierti Steh- und Sitzplatztribüne (d Tribüne B). Für Konzert chan mer d Zuschauerkapazität uf bis zu 20'000 Plätz erhöche. S Catering isch ad Gnossenschaft Migros Luzern vergää worde. Näbd em Fuessballstadion fürd Spiil vom FC Luzern het mer in und um d Swissporarena es Hallebad, en Migros, es Migros-Fitnesscenter und e Doppelturnhalle für de Universitätssport bout. A de Südsiite vo de Swissporarena het mer zwei Wohnhochhüüser mit 283 Mietwohnige bout. Die Hochhüüser, wo 77 und 88 Meter höch sind, sind di höchsten Wohngebäude vode Innerschweiz. Am 14. Juni 2016 het d FC Luzern AG mitteilt, d Swissporarena mit enere Photovoltaikaalag uf em Dach wele uuszstatte. D Montage isch Mitte September 2016 abgschlosse worde. Insgesamt bedeckt die Aalag e Flächi vo 6'862 Quadratmetern. Si söll 900'000 Kilowattstunde Strom lifere, was em jährlichen Verbruuch vo 200 Huushält oder 900 Personen entspricht. De Strom wird is öffentliche Netz iigleited. D Aalag bringt e jährlichi Iisparig vode CO₂-Emissione vo 480 Tonnen. Weblink Stadion uf de Website vom FC Lozärn Swissporarena uf business.luzern.com Swissporarena uf europlan-online.de Bildergaleri uf stadionwelt.de Bildergaleri uf stades.ch Fuessnote